امریکا قوشمه ایالت لری پولیسی تمانیدن 16 آیده بیر مینگ 5 یوز کیشی اولدیریلدی. امریکا ده میلادی 2014 نچی ییلی جون آییدن بیری پولیس تمانیدن اولدیریلگن کیشی لرنینگ سانی نینگ بیر مینگ 5 یوز دن هم آشیب کیتگن لیگی بیلدیریلدی. سونگگی پیت لرده امریکاده پولیس لر نینگ اینیقسه قاره تن لیک امریکالیک لر نی اولدیریش لری میزانی نینگ آرتیب کیتگن لیگی اوشبو اولکه ده کوپلب مظاهره لر گه سبب بولماقده. پولیس لر تمانیدن سونگگی پیت لر ده اولدیریلگن قاره تن لیک امریکا لیک لر دن عبارت مایکل براون, ایریک گارنر, والتر سکوت و فریدی گری حقیده خبر لر ترقه لیشی آرتیدن موضوع بیلن علاقه لی مظاهره لر بولیب اوتگن ایدی. براق, امریکا قوشمه ایالت لری ده هر ییل پولیس تمانیدن یوزلب کیشی نینگ اولدیریلیتگن لیگی بیلدیریلدی. پولیس تمانیدن اولدیریلگن کیشی لر نینگ اف بی آی تمانیدن ثبت ایتیلگن لیگی گه قره مسدن, محللی مسئول لر گه معلومات بیریلیشی نینگ مجبوری ایمس لیگی سببلی اوشبو رقم نینگ حقیقت نینگ آزگینه بیر قسمی نی عکس ایتتریتگن لیگی معلوم قیلینماقده. براق, اوشبو موضوع بیلن علاقه لی معلومات توپلَیتگن "پولیس تمانیدن اولدیریلگن کیشی لر" نامیده گی تشکیلات تمانیدن تیارلنگن راپور گه کوره, میلادی 2014 نچی ییلی نینگ ایلک کون لری دن بیری اوتگن 16 آیده پولیس طرفیدن اولدیریلگن کیشی لرنینگ سانی بیر مینگ بیش یوز دن هم آشیب کیتگن. امریکا قوشمه ایالت لری ده پولیس خشونتی گه قرشی ناراضی چیلیک نمایش لری نینگ کونساین آرتیب باریتگن لیگی کورینماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
